El Casal Jove acull un mercat solidari de jocs de taula per a recaptar fons per a l'Associació de Malalties Minoritàries
07 de febrer 2022

![](/media/sqjn3pq5/c_mercatsolidari.jpg?width=587&height=835)

Els grups de participació dels centres juvenils del departament de Juventut i Infància  organitzen el segon Mercat Solidari de Jocs de Taula, a fi de donar visibilitat al projecte Sayen, que ha nascut a la nostra ciutat, de l'Associació de Malalties Minoritàries de la Comunitat Valenciana. El mercat estarà obert el dissabte 19 de febrer, de 10.30 a 13.30 hores en l'Àgora del Casal Jove del Port de Sagunt.

Les persones interessades a col·laborar poden donar objectes en bon estat de conservació i ús, per a poder ser venuts el dia de la celebració del mercat. La tipologia d'objectes que es pot donar és: jocs de taula, tauler o cartes, destinats a públic infantil, juvenil o familiar. El termini per a donar-los finalitza este dissabte, 12 de febrer de 9 a 20.30 hores, en el Casal Jove. No s'acceptaran productes que no reunisquen les condicions adequades.

L'organització comunicarà el mateix dia del mercat, en xarxes socials, l'import de recaptació que serà íntegrament donat a l'Associació de Malalties Minoritàries de la Comunitat Valenciana.

En desembre passat, ja organitzaren el primer mercat solidari amb la donació i posterior venda de distints productes com jocs de taula, joguets, llibres, etc., que aconseguiren recaptar 360 € que van ser donat a  Creu Roja Camp de Morvedre.

Per a més informació, es pot consultar en el Casal Jove del Port de Sagunt (tel.: 96 268 34 39) i en el Centre Cultural Mario Monreal (tel.: 96 265 58 80).

*   [](http://www.facebook.com/sharer.php?u=https://aytosagunto.es/va/actualitat/el-casal-jove-acull-un-mercat-solidari-de-jocs-de-taula-per-a-recaptar-fons-per-a-l-associacio-de-malalties-minoritaries/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-acull-un-mercat-solidari-de-jocs-de-taula-per-a-recaptar-fons-per-a-l-associacio-de-malalties-minoritaries/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-acull-un-mercat-solidari-de-jocs-de-taula-per-a-recaptar-fons-per-a-l-associacio-de-malalties-minoritaries/ "Linked In")
*   [](mailto:?body=https://aytosagunto.es/va/actualitat/el-casal-jove-acull-un-mercat-solidari-de-jocs-de-taula-per-a-recaptar-fons-per-a-l-associacio-de-malalties-minoritaries/)